stanford-oval/wikipedia huggingface dataset:
วอลเลย์บอลยุวชนหญิงชิงแชมป์เอเชีย 2018
รอบสุดท้าย > สายการแข่งขัน (อันดับที่ 1–12)

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | เพลย์ออฟ | เพลย์ออฟ |  |  | รอบก่อนรองชนะเลิศ | รอบก่อนรองชนะเลิศ |  |  | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |
:  
|  |  |  |   |   | 24 พฤษภาคม | 24 พฤษภาคม |   |   |  |  |   |   |  |  |
|  | 23 พฤษภาคม | 23 พฤษภาคม |   |   | 24 พฤษภาคม | 24 พฤษภาคม |   |   |  |  |   |   |  |  |
|  | 23 พฤษภาคม | 23 พฤษภาคม |   |   |   ญี่ปุ่น |  3 |   |   |  |  |   |   |  |  |
|  |   อิหร่าน |  3 |   |   |   ญี่ปุ่น |  3 |   |   | 26 พฤษภาคม | 26 พฤษภาคม |   |   |  |  |
|  |   อิหร่าน |  3 |   |   |   อิหร่าน |  0 |   |   | 26 พฤษภาคม | 26 พฤษภาคม |   |   |  |  |
|  |   มาเลเซีย |  1 |   |   |   อิหร่าน |  0 |   |   |   ญี่ปุ่น |  3 |   |   |  |  |
|  |   มาเลเซีย |  1 |   |   | 24 พฤษภาคม | 24 พฤษภาคม |   |   |   ญี่ปุ่น |  3 |   |   |  |  |
|  | 23 พฤษภาคม | 23 พฤษภาคม |   |   | 24 พฤษภาคม | 24 พฤษภาคม |   |   |   ไทย |  2 |   |   |  |  |
|  | 23 พฤษภาคม | 23 พฤษภาคม |   |   |   ไทย |  3 |   |   |   ไทย |  2 |   |   |  |  |
|  |   จีนไทเป |  3 |   |   |   ไทย |  3 |   |   |  |  |   |   | 27 พฤษภาคม | 27 พฤษภาคม |
|  |   จีนไทเป |  3 |   |   |   จีนไทเป |  2 |   |   |  |  |   |   | 27 พฤษภาคม | 27 พฤษภาคม |
|  |   นิวซีแลนด์ |  0 |   |   |   จีนไทเป |  2 |   |   |  |  |   |   |   ญี่ปุ่น |   |
|  |   นิวซีแลนด์ |  0 |   |   | 24 พฤษภาคม | 24 พฤษภาคม |   |   |  |  |   |   |   ญี่ปุ่น |   |
|  | 23 พฤษภาคม | 23 พฤษภาคม |   |   | 24 พฤษภาคม | 24 พฤษภาคม |   |   |  |  |   |   |   จีน |   |
|  | 23 พฤษภาคม | 23 พฤษภาคม |   |   |   จีน |  3 |   |   |  |  |   |   |   จีน |   |
|  |   ฮ่องกง |  0 |   |   |   จีน |  3 |   |   | 26 พฤษภาคม | 26 พฤษภาคม |   |   |  |  |
|  |   ฮ่องกง |  0 |   |   |   คาซัคสถาน |  0 |   |   | 26 พฤษภาคม | 26 พฤษภาคม |   |   |  |  |
|  |   คาซัคสถาน |  3 |   |   |   คาซัคสถาน |  0 |   |   |   จีน |  3 |   |   | รอบชิงอันดับที่ 3 | รอบชิงอันดับที่ 3 |
|  |   คาซัคสถาน |  3 |   |   | 24 พฤษภาคม | 24 พฤษภาคม |   |   |   จีน |  3 |   |   | รอบชิงอันดับที่ 3 | รอบชิงอันดับที่ 3 |
|  | 23 พฤษภาคม | 23 พฤษภาคม |   |   | 24 พฤษภาคม | 24 พฤษภาคม |   |   |   เกาหลีใต้ |  2 |   |   | 27 พฤษภาคม | 27 พฤษภาคม |
|  | 23 พฤษภาคม | 23 พฤษภาคม |   |   |   เกาหลีใต้ |  3 |   |   |   เกาหลีใต้ |  2 |   |   | 27 พฤษภาคม | 27 พฤษภาคม |
|  |   ออสเตรเลีย |  0 |   |   |   เกาหลีใต้ |  3 |   |   |  |  |   |   |   ไทย |  3 |
|  |   ออสเตรเลีย |  0 |   |   |   อินเดีย |  0 |   |   |  |  |   |   |   ไทย |  3 |
|  |   อินเดีย |  3 |   |   |   อินเดีย |  0 |   |   |  |  |   |   |   เกาหลีใต้ |  1 |
|  |   อินเดีย |  3 |  |   |  |  |   |   |  |  |   |   |   เกาหลีใต้ |  1 |
รอบสุดท้าย > สายการแข่งขัน (อันดับที่ 1–12) > เพลย์ออฟ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 23 พ.ค. | 11:30 | จีนไทเป   | 3–0 |   นิวซีแลนด์  | 25–9 | 25–8 | 25–13 |   |   | 75–30 | รายงาน |
| 23 พ.ค. | 14:00 | ฮ่องกง   | 0–3 |   คาซัคสถาน  | 21–25 | 22–25 | 12–25 |   |   | 55–75 | รายงาน |
| 23 พ.ค. | 16:30 | ออสเตรเลีย   | 0–3 |   อินเดีย  | 23–25 | 18–25 | 21–25 |   |   | 62–75 | รายงาน |
| 23 พ.ค. | 19:00 | อิหร่าน   | 3–1 |   มาเลเซีย  | 25–27 | 25–20 | 25–22 | 25–21 |   | 100–90 | รายงาน |
รอบสุดท้าย > สายการแข่งขัน (อันดับที่ 1–12) > รอบก่อนรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 24 พ.ค. | 11:30 | ญี่ปุ่น   | 3–0 |   อิหร่าน  | 25–12 | 25–17 | 25–16 |   |   | 75–45 | รายงาน |
| 24 พ.ค. | 14:00 | ไทย   | 3–2 |   จีนไทเป  | 15–25 | 25–23 | 20–25 | 25–23 | 15–10 | 100–106 | รายงาน |
| 24 พ.ค. | 16:30 | จีน   | 3–0 |   คาซัคสถาน  | 25–20 | 25–10 | 25–2 |   |   | 75–32 | รายงาน |
| 24 พ.ค. | 19:30 | เกาหลีใต้   | 3–0 |   อินเดีย  | 25–15 | 25–18 | 25–14 |   |   | 75–47 | รายงาน |
รอบสุดท้าย > สายการแข่งขัน (อันดับที่ 1–12) > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 26 พ.ค. | 16:30 | ญี่ปุ่น   | 3–2 |   ไทย  | 22–25 | 25–15 | 23–25 | 25–16 | 15–2 | 110–83 | รายงาน |
| 26 พ.ค. | 19:00 | จีน   | 3–2 |   เกาหลีใต้  | 19–25 | 25–21 | 25–27 | 25–16 | 15–10 | 109–99 | รายงาน |
รอบสุดท้าย > สายการแข่งขัน (อันดับที่ 1–12) > รอบชิงอันดับที่ 3

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 27 พ.ค. | 16:30 | ไทย   | 3–1 |   เกาหลีใต้  | 25–19 | 25–17 | 8–25 | 25–16 |   | 83–77 | รายงาน |
รอบสุดท้าย > สายการแข่งขัน (อันดับที่ 1–12) > รอบชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 27 พ.ค. | 19:00 | ญี่ปุ่น   | 3–1 |   จีน  | 25–17 | 18–25 | 25–17 | 25–19 |   | 93–78 | รายงาน |
รางวัล

| --- | --- |
 ผู้เล่นทรงคุณค่า  นิชิกาวะ โยชิโนะ ตัวตบหัวเสายอดเยี่ยม  นิชิกาวะ โยชิโนะ  โจว เย่ถง ตัวเซ็ตยอดเยี่ยม  สุภัชชา คัมตระรักษา:  ตัวตบตรงข้ามยอดเยี่ยม  มานามิ โคยามะ ตัวบล็อกยอดเยี่ยม  อู๋ เหมิ่งเจีย  มาโดกะ กาชิมูระ ตัวรับอิสระยอดเยี่ยม  จิดาภา นาหัวหนอง
ดูเพิ่ม

วอลเลย์บอลยุวชนชายชิงแชมป์เอเชีย 2018
แหล่งข้อมูลอื่น

Asian Volleyball Confederation เก็บถาวร 2018-12-07 ที่ เวย์แบ็กแมชชีน
| ด ค กวอลเลย์บอลยุวชนชิงแชมป์เอเชีย |
| --- | --- |
ชาย:  1997  1999  2001  2003  2005  2007  2008  2010  2012  2014  2017  2018 
หญิง:  1997  1999  2001  2003  2005  2007  2008  2010  2012  2014  2017  2018
จาง กั๋วเทา

| จาง กั๋วเทา |
| --- | --- |
张国焘
จางใน ค.ศ. 1927
เกิด: 26 พฤศจิกายน ค.ศ. 1897 ผิงเซียง เจียงซี จักรวรรดิชิง
เสียชีวิต: 3 ธันวาคม ค.ศ. 1979(1979-12-03) (82 ปี) สการ์โบโร ออนแทรีโอ แคนาดา
คู่สมรส: หยาง จื่อเลี่ย
จาง กั๋วเทา (จีน: 张国焘; พินอิน: Zhāng Guótāo; 26 พฤศจิกายน ค.ศ. 1897 – 3 ธันวาคม ค.ศ. 1979) เป็นนักปฏิวัติชาวจีนผู้เป็นสมาชิกผู้ก่อตั้งพรรคคอมมิวนิสต์จีนและคู่แข่งของเหมา เจ๋อตง ในคริสต์ทศวรรษ 1920 เขาศึกษาในสหภาพโซเวียตและกลายเป็นผู้ติดต่อหลักกับองค์การคอมมิวนิสต์สากล โดยจัดตั้งขบวนการแรงงานของพรรคคอมมิวนิสต์จีนในแนวร่วมกับก๊กมินตั๋ง ตั้งแต่ ค.ศ. 1931 ถึง 1932 หลังพรรคถูกขับออกจากเมืองต่าง ๆ จางได้รับมอบหมายให้ดูแลโซเวียตเอ้อยฺวี่หว่าน เมื่อกองทัพของเขาถูกขับออกจากภูมิภาคนั้น เขาได้เข้าร่วมการเดินทัพทางไกลแต่พ่ายแพ้ในการต่อสู้แย่งชิงตำแหน่งผู้นำพรรคอย่างดุเดือดให้กับเหมา กองทัพของจางเลือกเส้นทางที่แตกต่างจากเส้นทางของเหมาและถูกกลุ่มหม่า (Ma clique) กองกำลังท้องถิ่นมุสลิมตีพ่ายอย่างหนักในกานซู่ เมื่อกองกำลังที่อ่อนล้าของเขาเดินทางมาถึงเพื่อเข้าร่วมกับเหมาที่เหยียนอานในที่สุด จางก็ยังคงท้าทายเหมาต่อไป ซึ่งเป็นการท้าทายที่ไร้ผล และออกจากพรรคใน ค.ศ. 1938 ท้ายที่สุดจางเกษียณอายุที่แคนาดาใน ค.ศ. 1968 เขาเปลี่ยนมานับถือศาสนาคริสต์ไม่นานก่อนเสียชีวิตในสการ์โบโร รัฐออนแทรีโอ (ชานเมืองโทรอนโต) ใน ค.ศ. 1979 บันทึกความทรงจำของเขาให้ข้อมูลที่มีคุณค่าเกี่ยวกับชีวิตของเขาและประวัติศาสตร์ของพรรค
วัดทุ่งหลวง (จังหวัดสุราษฎร์ธานี)

| วัดทุ่งหลวง |
| --- | --- |


ชื่อสามัญ: วัดทุ่งหลวง, วัดโคกกรวด
ที่ตั้ง: หมู่ 16 บ้านโคกกรวด ตำบลทุ่งหลวง อำเภอเวียงสระ จังหวัดสุราษฎร์ธานี
ประเภท: วัดราษฎร์
นิกาย: มหานิกาย
ก่อตั้ง: พ.ศ. 2324
ผู้ก่อตั้ง: พระอาจาร์ยดำ
เจ้าอาวาส: พระครูวิชัยสราภิวัฒน์ (พรณรงค์ ทองคำ)
 สถานีย่อยพระพุทธศาสนา
วัดทุ่งหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งหลวง อำเภอเวียงสระ จังหวัดสุราษฎร์ธานี
วัดทุ่งหลวง เดิมชื่อ วัดโคกกรวด ตั้งวัดเมื่อ พ.ศ. 2324 โดยพระอาจาร์ยดำ ได้รับพระราชทานวิสุงคามสีมาเมื่อ พ.ศ. 2471 เดิมเป็นวัดร้าง จนเมื่อหลวงพ่อเปี่ยม อินทสุวณฺโณ ท่านเป็นนคนพื้นเพเดิมบ้านโคกกรวด เข้ามาบูรณะและเปลี่ยนชื่อเป็น "วัดทุ่งหลวง" หลวงพ่อเปี่ยมได้พัฒนาวัดจนมีความเจริญรุ่งเรือง
หลวงพ่อเปี่ยมเป็นพระที่มีวัตรปฏิบัติงดงาม มีความเชี่ยวชาญวิชาโหราศาสตร์ ไสยศาสตร์ ท่านสำเร็จวิชากำบังกายและย่อระยะทาง ชาวบ้านที่เคารพนับถือและนิยมวิชาไสยศาสตร์ วัตถุมงคลของหลวงพ่อเปี่ยม มีเพียงผ้ายันต์ทีท่านแจกให้ลูกศิษย์ลูกหาที่ใกล้ชิดจริง ๆ เพียงไม่กี่ผืนเท่านั้น ส่วนเหรียญรูปเหมือน รูปหล่อต่าง ๆ ทางวัดและคณะลูกศิษย์ได้ร่วมกันจัดสร้างหลังจากที่หลวงพ่อท่านได้มรณภาพไปแล้ว โดยในช่วงวันที่ 1 เมษายน ของทุกปี จะมีประเพณีสรงน้ำรูปหล่อหลวงพ่อเปี่ยม โดยจะจัดงานด้วยกันทั้งหมด 7 วัน 7 คืน
น้7งอิง

↑  "วัดทุ่งหลวง". สำนักงานพระพุทธศาสนาแห่งชาติ.
↑  "หลวงพ่อเปี่ยม วัดทุ่งหลวง". กองการท่องเที่ยวและกีฬา องค์การบริหารส่วนจังหวัดสุราษฎร์ธานี.
พฤษภาทมิฬ

สำหรับความหมายอื่น ดูที่ Black May
เหตุการณ์พฤษภาทมิฬ เป็นเหตุการณ์ที่ ประชาชนเคลื่อนไหวประท้วงรัฐบาลครั้งสำคัญครั้งหนึ่งในประวัติศาสตร์การเมืองที่มี พลเอกสุจินดา คราประยูร เป็นนายกรัฐมนตรี และต่อต้านการสืบทอดอำนาจของ คณะรักษาความสงบเรียบร้อยแห่งชาติ (รสช.) ระหว่างวันที่ 17-24 พฤษภาคม พ.ศ. 2535 ซึ่งเป็นการรัฐประหาร รัฐบาล พลเอกชาติชาย ชุณหะวัณ เมื่อเดือนกุมภาพันธ์ พ.ศ. 2534 นำไปสู่เหตุการณ์ปราบปรามและปะทะกันระหว่างเจ้าหน้าที่ตำรวจและทหารกับประชาชนผู้ชุมนุม มีผู้เสียชีวิตและบาดเจ็บจำนวนมาก (พลเอกสุจินดา คราประยูรแถลงว่ามีผู้เสียชีวิต 44 คน บาดเจ็บ 1,728 คน) และนำไปสู่การเปลี่ยนแปลงทางการเมือง อีกทั้งยังมีการตื่นตัวทางการเมืองจากกลุ่มชนชั้นกลาง จึงเรียกกันว่า “ม็อบมือถือ”
เหตุการณ์ได้เริ่มต้นขึ้นเมื่อคณะรักษาความสงบเรียบร้อยแห่งชาติ (รสช.)ได้ทำการรัฐประหารรัฐบาล พลเอกชาติชาย ชุณหะวัณ โดยมีหัวหน้าคณะคือ พลเอกสุนทร คงสมพงษ์ ผู้บัญชาการทหารสูงสุด ในขณะนั้นภายหลังการรัฐประหารได้เลือกนาย อานันท์ ปันยารชุน เป็นนายกรัฐมนตรีและได้ร่างรัฐธรรมนูญจนมีการเลือกตั้งผลปรากฏว่านายณรงค์ วงศ์วรรณ หัวหน้าพรรคสามัคคีธรรมที่ตั้งขึ้นและได้รับการสนับสนุนจากบุคคลในคณะรสช. ได้คะแนนมากที่สุด แต่สุดท้ายไม่สามารถดำรงตำแหน่งนายกรัฐมนตรีได้เนื่องจากถูกรัฐบาลสหรัฐอเมริกาขึ้นบัญชีดำจากความใกล้ชิดกับนักค้ายาเสพติด ทำให้ พลเอกสุจินดา คราประยูรขึ้นเป็นนายกรัฐมนตรีแทน ซึ่งเป็นการตระบัดสัตย์ที่เคยกล่าวไว้ว่าจะไม่ดำรงตำแหน่งนายกรัฐมนตรี จนได้รับฉายา "เสียสัตย์เพื่อชาติ" จากสื่อมวลชนในเวลาต่อมา
จากผลดังกล่าวทำให้ประชาชนหลายส่วนไม่พอใจการขึ้นดำรงตำแหน่งเป็นนายกรัฐมนตรีของพลเอกสุจินดา คราประยูรซึ่งขัดกับหลักประชาธิปไตย จนนำไปสู่การประท้วงทั้งการอดอาหาร การเดินขบวน และการชุมนุมในสถานที่ต่าง ๆ ในกรุงเทพมหานคร ทำให้รัฐบาลพลเอกสุจินดา คราประยูรใช้คำสั่งสลายการชุมนุม เกิดการปะทะขึ้น มีประชาชนเสียชีวิตและบาดเจ็บเป็นจำนวนมาก ในเวลาต่อมาพระบาทสมเด็จพระมหาภูมิพลอดุลยเดชมหาราช บรมนาถบพิตรได้ทรงรับสั่งให้พลเอกสุจินดา คราประยูรและพลตรีจำลอง ศรีเมืองเข้าเฝ้าฯ โดยทรงพระราชทานพระราชดำรัสแก่คณะผู้เข้าเฝ้าทูลละอองธุลีพระบาท ซึ่งได้มีการเผยแพร่ผ่านโทรทัศน์รวมการเฉพาะกิจแห่งประเทศไทย (ทรท.) หลังจากนั้นอีก 4 วันพลเอกสุจินดา คราประยูรจึงได้ประกาศลาออกจากการเป็นนายกรัฐมนตรี และนายอานันท์ ปันยารชุนได้ดำรงตำแหน่งนายกรัฐมนตรีอีกครั้ง ก่อนการเลือกตั้งในเวลาต่อมา
สาเหตุ

ดูเพิ่ม: รัฐประหารในประเทศไทย พ.ศ. 2534
เหตุการณ์ครั้งนี้ เริ่มต้นมาจากเหตุการณ์รัฐประหาร 23 กุมภาพันธ์ พ.ศ. 2534 หรือ 1 ปีก่อนหน้าการประท้วง ซึ่ง รสช. ได้ยึดอำนาจจากรัฐบาล ซึ่งมีพล.อ.ชาติชาย ชุณหะวัณ เป็น นายกรัฐมนตรี  โดยให้เหตุผลหลักว่า มีการฉ้อราษฎร์บังหลวงอย่างหนักในรัฐบาล และรัฐบาลพยายามทำลายสถาบันทหาร โดยหลังจากยึดอำนาจ คณะ รสช. ได้เลือก นายอานันท์ ปันยารชุน เป็นนายกรัฐมนตรี มีการแต่งตั้งสภานิติบัญญัติแห่งชาติขึ้น รวมทั้งการแต่งตั้งคณะกรรมการร่างรัฐธรรมนูญ 20 คน โดย มีชัย ฤชุพันธุ์ เป็นประธานคณะกรรมการ เพื่อร่างรัฐธรรมนูญฉบับใหม่ขึ้นแทนธรรมนูญการปกครองราชอาณาจักร พุทธศักราช 2534 ประกาศใช้เมื่อวันที่ 1 มีนาคม 2534
หลังจากร่างรัฐธรรมนูญฉบับใหม่สำเร็จและมีพระบรมราชโองการประกาศใช้รัฐธรรมนูญฉบับใหม่ จึงจัดให้มีการเลือกตั้งทั่วไปเมื่อวันที่ 22 มีนาคม พ.ศ. 2535 โดยพรรคที่ได้จำนวนสมาชิกสภาผู้แทนราษฎรมากที่สุดคือ พรรคสามัคคีธรรม (79 คน) ได้เป็นแกนนำจัดตั้งรัฐบาล โดยมีการรวมตัวกับพรรคร่วมรัฐบาลอื่น ๆ คือ พรรคชาติไทย พรรคกิจสังคม และพรรคราษฎร และมีการเตรียมเสนอนายณรงค์ วงศ์วรรณ หัวหน้าพรรคสามัคคีธรรมในฐานะหัวหน้าพรรคที่มีผู้แทนมากที่สุด ขึ้นเป็นนายกรัฐมนตรี แต่ปรากฏว่า ทางโฆษกกระทรวงการต่างประเทศสหรัฐอเมริกา มาร์กาเร็ต แท็ตไวเลอร์ ได้ออกมาประกาศว่า นายณรงค์ นั้นเป็นผู้หนึ่งที่ไม่สามารถขอวีซ่าเดินทางเข้าสหรัฐอเมริกา ได้ เนื่องจากมีความใกล้ชิดกับนักค้ายาเสพติด
สื่อมวลชนสัมภาษณ์ พลเอกสุนทร คงสมพงษ์ ประธานสภารักษาความสงบเรียบร้อยแห่งชาติ ซึ่งจะต้องเป็นผู้ลงนามโปรดเกล้าฯ แต่งตั้งนายกรัฐมนตรีว่า ใครเหมาะสมที่จะรับตำแหน่งนายกรัฐมนตรีภายหลังการเลือกตั้ง พลเอกสุนทรตอบว่า “ถ้าสุไม่เป็น ก็ให้เต้เป็น” ซึ่งหมายถึงพลเอกสุจินดา คราประยูร และ พลอากาศเอกเกษตร โรจนนิล คำให้สัมภาษณ์ของพลเอกสุนทรจึงถูกโจมตีอย่างหนัก
ในที่สุด จึงมีการเสนอชื่อ พล.อ.สุจินดา คราประยูร ขึ้นเป็นนายกรัฐมนตรีแทน ซึ่งเมื่อได้รับพระราชทานแต่งตั้งอย่างเป็นทางการแล้ว  ก็เกิดความไม่พอใจของประชาชนในวงกว้าง เนื่องจากก่อนหน้านี้มีการทักท้วงโต้แย้งเกี่ยวกับรัฐธรรมนูญที่ร่างขึ้นมาใหม่ว่า ไม่มีความเป็นประชาธิปไตย ซึ่งรัฐธรรมนูญฉบับนี้ก็ได้ถูกประกาศใช้
สาเหตุ > พรรคเทพ พรรคมาร

พรรคเทพ พรรคมาร เป็นคำที่สื่อมวลชนใช้เรียกกลุ่มพรรคการเมืองในเหตุการณ์พฤษภาทมิฬ ที่แบ่งแยกเป็น 2 ฝ่ายชัดเจน พรรคที่ถูกเรียกว่า พรรคเทพ คือพรรคที่ประกาศตัวเป็นฝ่ายค้าน ไม่สนับสนุนการดำรงตำแหน่งนายกรัฐมนตรีของ พล.อ.สุจินดา คราประยูร ผู้นำคณะรัฐประหาร รสช. ที่ไม่ได้มาจากการเลือกตั้ง และได้ประกาศต่อสาธารณะมาตลอดว่าจะไม่รับตำแหน่งนายกรัฐมนตรี โดยที่กระแส "นายกฯ ต้องมาจากการเลือกตั้ง" เป็นกระแสหลักของสังคมไทยในขณะนั้น พรรคเทพ ประกอบด้วย 4 พรรคการเมือง ได้แก่
พรรคความหวังใหม่ (72 เสียง)
พรรคประชาธิปัตย์ (44 เสียง)
พรรคพลังธรรม (41 เสียง)
พรรคเอกภาพ (6 เสียง)
ในขณะที่ พรรคมาร คือพรรคที่สนับสนุนพลเอกสุจินดา คราประยูร ประกอบด้วยพรรคการเมืองร่วมรัฐบาล 5 พรรค ได้แก่
พรรคสามัคคีธรรม (79 เสียง)
พรรคชาติไทย (74 เสียง)
พรรคกิจสังคม (31 เสียง)
พรรคประชากรไทย (7 เสียง)
พรรคราษฎร (4 เสียง)
ซึ่งก่อนเกิดเหตุการณ์พฤษภาทมิฬมีกระแสเรียกร้องให้แก้ไขรัฐธรรมนูญ ให้นายกรัฐมนตรีต้องมาจากการเลือกตั้ง และทั้ง 5 พรรคนี้ต่างเคยตอบรับมาก่อน แต่ในที่สุดกลับหันมาสนับสนุน พล.อ.สุจินดา คราประยูร และเห็นว่าเป็นการพยายามสืบทอดอำนาจของคณะรัฐประหาร (รสช.)
การต่อต้านของประชาชน > ไอ้แหลม

ไอ้แหลม เป็นชื่อที่เรียกบุคคลลึกลับซึ่งไม่ทราบว่าเป็นผู้ใดจนถึงทุกวันนี้ เป็นชายที่ส่งเสียงรบกวนวิทยุสื่อสารของทหารและตำรวจตลอดระยะเวลาการชุมนุม โดยมักกวนเป็นเสียงแหลมสูง และมีประโยคด่าทอรัฐบาล ทหารและตำรวจด้วยวาทะที่เจ็บแสบ
การต่อต้านของประชาชน > แผนไพรีพินาศ

แผนไพรีพินาศ เป็นแผนยุทธการจัดวางกองกำลังและสลายการชุมนุม ในลักษณะของแผนเผชิญเหตุ จัดทำขึ้นโดยกองกำลังรักษาพระนครตั้งแต่ปี พ.ศ. 2524 เพื่อให้หน่วยงานต่าง ๆ ที่เกี่ยวข้องกับการรักษาความสงบ ได้แก่ ทหาร ตำรวจ และข้าราชการพลเรือน นำไปปฏิบัติ ต่อมาในปี พ.ศ. 2527 และ พ.ศ. 2529 ได้มีการพัฒนาปรับปรุงแผนให้สอดคล้องกับสถานการณ์มากขึ้น
ส่วนแผนที่มีผลบังคับใช้ขณะเกิดเหตุการณ์พฤษภาทมิฬ คือ แผนไพรีพินาศ/33 ซึ่งมี 4 ขั้นตอน ได้แก่
ขั้นการเตรียมการ โดยให้ทุกกองกำลังออกหาข่าว รวบรวมข่าวสาร และเตรียมกำลัง เจ้าหน้าที่ รวมถึงอุปกรณ์ต่าง ๆ ในการปฏิบัติการ
ขั้นป้องกัน ใช้กองกำลังตำรวจในการสกัดกั้น ให้การประชาสัมพันธ์เพื่อให้ผู้ก่อความไม่สงบ ทราบถึงข้อเท็จจริงเกี่ยวกับสถานการณ์โดยถูกต้องและยุติการกระทำเอง ทางเจ้าหน้าที่จะปิดล้อมพื้นที่สำคัญ เพื่อป้องกันมิให้เกิดความเสียหายเพิ่มขึ้น พร้อมทั้งอารักขาสถานที่และบุคคลสำคัญของประเทศ
ขั้นปราบปรามรุนแรง หากการปฏิบัติการขั้นที่ 2 หรือกองกำลังตำรวจไม่สามารถที่จะระงับสถานการณ์ได้สำเร็จ และสถานการณ์ทวีความรุนแรงจนไม่สามารถควบคุมได้แล้ว จึงใช้กองกำลังของกองทัพบก กองทัพเรือ และกองทัพอากาศ เข้าระงับยับยั้งยุติภัยคุกคาม
ขั้นสุดท้าย คือ การส่งมอบพื้นที่และความรับผิดชอบ ให้แก่เจ้าหน้าที่ฝ่ายพลเรือนหรือตำรวจรับผิดชอบต่อไป เมื่อสถานการณ์คลี่คลายแล้ว
การต่อต้านของประชาชน > พระราชทานพระราชดำรัส

| วิดีโอหลายคลิปจากแหล่งข้อมูลภายนอก |
| --- | --- |
วิดีโอจากยูทูบ
 พระราชดำรัสวันที่ 20 พฤษภาคม 2535
เมื่อเวลาประมาณ 21:30 น. ของวันพุธที่ 20 พฤษภาคม พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระบรมราชวโรกาสให้ สัญญา ธรรมศักดิ์ ประธานองคมนตรี และพลเอก เปรม ติณสูลานนท์ องคมนตรีและรัฐบุรุษ นำพลเอก สุจินดา คราประยูร นายกรัฐมนตรี และพลตรี จำลอง ศรีเมือง แกนนำผู้ชุมนุม เข้าเฝ้าทูลละอองธุลีพระบาท โอกาสนี้ ทรงพระกรุณาโปรดเกล้าโปรดกระหม่อม พระราชทานพระราชดำรัสแก่คณะผู้เข้าเฝ้าทูลละอองธุลีพระบาทด้วย ซึ่งโทรทัศน์รวมการเฉพาะกิจแห่งประเทศไทย นำเทปบันทึกภาพเหตุการณ์ดังกล่าว ออกอากาศทางสถานีโทรทัศน์ทั้ง 5 ช่อง เมื่อเวลา 24:00 นาฬิกาของคืนเดียวกัน วันที่ 24 พฤษภาคม พล.อ.สุจินดา จึงกราบบังคมทูล ลาออกจากตำแหน่งนายกรัฐมนตรี และมอบหมายให้มีชัย ฤชุพันธุ์ รองนายกรัฐมนตรี เป็นผู้รักษาราชการแทนเป็นการชั่วคราว
เหตุการณ์สืบเนื่อง

ภายหลังการประกาศลาออกของพลเอกสุจินดา คราประยูร ทำให้นายมีชัย ฤชุพันธ์ รองนายกรัฐมนตรี ได้รักษาการแทนนายกรัฐมนตรี จนกระทั่งมีการแต่งตั้งนายกรัฐมนตรีคนใหม่ในวันที่ 10 มิถุนายน 2535 คณะรัฐมนตรีคณะที่ 48 ของรัฐบาลพลเอก สุจินดา คราประยูร จึงพ้นจากตำแหน่งไปตามวาระ
ภายหลังเหตุการณ์พฤษภาทมิฬ พ.ศ. 2535 และ พล.อ.สุจินดา คราประยูร ประกาศลาออกจากตำแหน่ง นายกรัฐมนตรี ในเวลานั้น พล.อ.อ.สมบุญ อดีตผู้ว่าการการท่าอากาศยานแห่งประเทศไทย ดำรงตำแหน่งเป็น หัวหน้าพรรคชาติไทย สืบต่อจาก พล.อ.ชาติชาย ชุณหะวัณ ที่ลาออกหลังรัฐประหาร เป็นที่เชื่อกันในขณะนั้นว่า พล.อ.อ.สมบุญ จะต้องได้ขึ้นดำรงตำแหน่ง นายกรัฐมนตรี ต่อจาก พล.อ.สุจินดา อย่างแน่นอน แต่แล้วเมื่อ ดร.อาทิตย์ อุไรรัตน์ นำชื่อขึ้นทูลเกล้าฯ กลับกลายเป็นการแต่งตั้งให้ นายอานันท์ ปันยารชุน อดีตนายกรัฐมนตรีระหว่างการรัฐประหาร กลับมารับตำแหน่งนายกรัฐมนตรี และทำให้เป็นที่พูดต่อ ๆ กันมาถึงเหตุการณ์ครั้งนั้นว่า พล.อ.อ.สมบุญ "แต่งชุดขาวรอเก้อ"
5 พรรคที่สนับสนุนสุจินดาเป็นนายกรัฐมนตรี ได้แก่ พรรคสามัคคีธรรม พรรคชาติไทย พรรคประชากรไทย พรรคราษฎร ยกเว้น พรรคกิจสังคม เป็นฝ่ายค้านในสภาผู้แทนราษฎรไทย ชุดที่ 18
มีการแก้รัฐธรรมนูญแห่งราชอาณาจักรไทย พุทธศักราช 2534 จำนวน 6 ครั้ง มีประเด็นสำคัญในการแก้ไขเพิ่มเติม คือ แก้ไขให้ประธานสภาผู้แทนราษฎรเป็นประธานรัฐสภา และประธานวุฒิสภาเป็นรองประธานรัฐสภา รวมทั้งแก้ไของค์ประกอบของคณะตุลาการรัฐธรรมนูญให้เหมาะสมยิ่งขึ้น, การกำหนดคุณสมบัติของผู้จะดำรงตำแหน่งนายกรัฐมนตรี ต้องเป็นสมาชิกสภาผู้แทนราษฎร
รัฐบาลได้เปิดให้เอกชนประมูลจัดตั้งสถานีโทรทัศน์แห่งใหม่ในระบบยูเอชเอฟ เพื่อเป็นทางเลือกในการรับข้อมูลข่าวสารของประชาชน ภายใต้ชื่อสถานีโทรทัศน์ไอทีวี ซึ่งต่อมาได้กลายเป็น สถานีโทรทัศน์ทีไอทีวี และกลายเป็น สถานีโทรทัศน์ไทยพีบีเอส ในปัจจุบัน
เหตุการณ์สืบเนื่อง > ผลกระทบต่อความคิดเปลี่ยนแปลงสังคม

จากเหตุการณ์สูญเสียชีวิตประชาชนดังกล่าว ได้ก่อให้เกิดทัศนะว่าผู้นำการประท้วงหรือชุมนุมพึงรู้จักใช้วิธีการเพื่อรักษาชีวิตของประชาชนไว้ อาจยอมลดเป้าหมายของข้อเรียกร้องเพื่อลดโอกาสนองเลือด หรือยอมแพ้ทางการเมืองเสียดีกว่า ซึ่งสุรพล ธรรมร่มดีมองว่าเป็นการยอมรับอนุรักษนิยมทางสังคม และบอกให้ประชาชนทนกับความเลวร้ายที่น้อยกว่า (lesser evil)
เหตุการณ์สืบเนื่อง > ตลาดหุ้น

เมื่อตลาดหุ้นเปิดทำการในวันที่ 19 พฤษภาคม พ.ศ. 2535 ดัชนีหุ้นไทยเซ็ท อินเด็กซ์ ตกลง 9% จาก 732.89 จุดไปอยู่ที่ 675.51 จุด ทันทีที่เหตุการณ์สงบลง ดัชนีปรับขึ้น 13% ในช่วง 1 เดือนหลังจากนั้น
ดูเพิ่ม

บุคคลที่เกี่ยวข้องกับเหตุการณ์พฤษภาทมิฬ
พฤษภาอำมหิต 2553
แหล่งข้อมูลอื่น

Black May 1992 เก็บถาวร 2006-01-25 ที่ เวย์แบ็กแมชชีน, ลำดับเหตุการณ์พฤษภาทมิฬ จากข่าวในหนังสือพิมพ์บางกอกโพสต์ โดย SiamWEB.org (ภาษาอังกฤษ)
รำลึก13ปี...พฤษภาทมิฬ เก็บถาวร 2007-03-12 ที่ เวย์แบ็กแมชชีน, ผู้จัดการออนไลน์, 17 พฤษภาคม 2548 (มีคลิปเสียงเหตุการณ์)
17-20 พฤษภาทมิฬ ลำดับเหตุการณ์ความรุนแรงทั้ง 4 วันด้วยภาพและเสียง 78 ภาพ
พฤษภาทมิฬ เก็บถาวร 2007-09-27 ที่ เวย์แบ็กแมชชีน, รากฐานไทย - ข้อมูลพื้นหลัง และลำดับเหตุการณ์
ร่วมกันสู้, หนังสือบันทึกเหตุการณ์โดยพลตรีจำลอง ศรีเมือง
วีดิทัศน์จากเว็บไซต์ยูทูบ การปราบปรามอย่างรุนแรงโดยใช้อาวุธของฝ่ายทหารที่โรงแรมรัตนโกสินทร์และสรุปลำดับเหตุการณ์ต่างๆ ในตอนท้ายมีพลเอกสุจินดา กล่าวว่าจำเป็นต้องเสียสัตย์เพื่อชาติ
๑๐ ปี พฤษภาคม ๒๕๓๕,นิตยสาร สารคดี โดย ธนาพล อิ๋วสกุล
กระทู้ที่ 149 ร.เรื่อง นโยบายรัฐบาลต่อเหตุการณ์พฤษภาทมิฬ ถามโดย นพ.เปรมศักดิ์ เพียยุระ สมาชิกสภาผู้แทนราษฎร พรรคความหวังใหม่ จังหวัดขอนแก่น เก็บถาวร 2020-10-24 ที่ เวย์แบ็กแมชชีน
สรุปเหตุการณ์พฤษภาทมิฬ (2535) จาก สถานีโทรทัศน์ช่อง 9 อ.ส.ม.ท.
อนุสรณ์สถานพฤษภาประชาธรรม
อนุสรณ์สถานสตรีทอาร์ท ใกล้ถนนข้าวสาร
รองเท้านารีอินทนนท์ลาว

| รองเท้านารีอินทนนท์ลาว |
| --- | --- |

รองเท้านารีอินทนนท์ลาว

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Liliopsida
อันดับ:: Asparagales
วงศ์:: Orchidaceae
สกุล:: Paphiopedilum
สปีชีส์:: Paph.  gratrixianum
ชื่อทวินาม
Paphiopedilum gratrixianum Rolfe (1905)

ชื่อพ้อง
 Cypripedium gratrixianum Mast. (basionym)  Cypripedium gratrixianum B.S.Williams  Cordula gratrixiana (Rolfe) Rolfe  Paphiopedilum villosum var. gratrixianum (Rolfe) Braem
รองเท้านารีอินทนนท์ลาว เป็นกล้วยไม้ในสกุลรองเท้านารี พบในประเทศลาวไปจนถึงประเทศเวียดนาม ออกดอกช่วงเดือนมีนาคมถึงเมษายน
ลักษณะทางพฤกษศาสตร์

ลำต้นสั้นและแตกกอ ใบรูปเข็มขัดกว้าง 2–2.5 เซนติเมตร ยาว 25–28 เซนติเมตร ดอก ออกดอกเดี่ยวก้านดอกสีม่วงแดง ยาว 20–22 เซนติ เมตร กลีบเลี้ยงกลีบบนแผ่กว้างสีขาว ขอบกลีบตอนบนหยักเว้ามีเดือย กลางกลีบมีประสีม่วงแดง กลีบดอกรูปขอบขนานบิดโค้ง แถบบนสีน้ำตาลอ่อน แถบล่างสีเหลืองกลีบกระเป๋าสีเหลืองอมน้ำตาล ดอกบานเต็มที่กว้าง 7–8 เซนติเมตร
ถิ่นอาศัย

พบตามป่าดิบเขาแนวชายแดนไทยลาว ทางภาคตะวันออกเฉียงเหนือตอนบน กระจายพันธุ์ ไทย ลาว และเวียดนาม
ดูเพิ่ม

ตัวอย่างกล้วยไม้ในประเทศไทย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รองเท้านารีอินทนนท์ลาว
| การแยกแยะหน่วยอนุกรมวิธาน |
| --- | --- |
Paphiopedilum gratrixianum:  Wikidata: Q2918220  Wikispecies: Paphiopedilum gratrixianum  BOLD: 555847  EoL: 1135992  FNA: 250092423  FoC: 250092423  GBIF: 2825154  GRIN: 319540  iNaturalist: 318904  IPNI: 649768-1  IUCN: 191732  NCBI: 53090  Plant List: kew-147107  POWO: urn:lsid:ipni.org:names:649768-1  Species+: 18158  Tropicos: 50030675  WCSP: 147107 
Cypripedium gratrixianum:  Wikidata: Q39364703  GRIN: 319597  IPNI: 625761-1  POWO: urn:lsid:ipni.org:names:625761-1  Tropicos: 50011829
วัคซีนโควิด-19 สปุตนิกวี

"Sputnik V" เปลี่ยนทางมาที่นี่ สำหรับดาวเทียมโซเวียต ดูที่ สปุตนิก 5
| --- | --- |
ภาพขวดวัคซีนกัม-โควิด-วัก จากกระทรวงสาธารณสุขรัสเซีย
รายละเอียดวัคซีน
โรคที่เป็นข้อบ่งชี้: โควิด-19
ชนิด: ไวรัสที่ไม่สามารถเพิ่มจำนวนได้เป็นพาหะ (ไวรัสอะดีโนในมนุษย์)
ข้อมูลทางคลินิก
ชื่อทางการค้า: Sputnik V Спутник V
ชื่ออื่น: Gam-COVID-Vac Гам-КОВИД-Вак
ช่องทางการรับยา: ฉีดเข้ากล้ามเนื้อ
กฏหมาย
สถานะตามกฏหมาย:  ขึ้นทะเบียนในรัสเซีย วันที่ 11 สิงหาคม 2563  การอนุญาตทั่วไปและฉุกเฉิน: รายชื่อการอนุญาตวัคซีนโควิด-19 สปุตนิก วี [en]
ตัวบ่งชี้
DrugBank: DB15848
 สารานุกรมเภสัชกรรม
กัม-โควิด-วัก (รัสเซีย: Гам-КОВИД-Вак, อักษรโรมัน: Gam-COVID-Vac, ออกเสียง: [gamˈ kovʲɪt vɐk]) เป็นวัคซีนป้องกันโรคติดเชื้อไวรัสโคโรนา 2019 ซึ่งใช้ไวรัสอะดีโนเป็นพาหะ (adenovirus viral vector)  และพัฒนาโดยสถาบันระบาดวิทยาและจุลชีววิทยากามาเลีย จดทะเบียนเมื่อวันที่ 11 สิงหาคม พ.ศ. 2563 โดยกระทรวงสาธารณสุขรัสเซีย และมีชื่อทางการค้าว่า สปุตนิกวี (รัสเซีย: Спутник V, อักษรโรมัน: Sputnik V, ออกเสียง: [ˈsputʲnʲɪk vʲi]) โดยคำว่า "วี" ไม่ได้หมายถึงเลข 5 ในอักษรโรมัน แต่เป็นอักษรละติน "v" ที่ย่อมาจากวัคซีน เมื่อวันที่ 2 กุมภาพันธ์ พ.ศ. 2564 การวิเคราะห์ผลระหว่างกาลจากโครงการทดลองได้รับการตีพิมพ์ในวารสาร เดอะแลนซิต ซึ่งระบุประสิทธิศักย์ของวัคซีนถึง 91.6% โดยไม่มีผลข้างเคียงที่ผิดปกติ
กัม-โควิด-วัก ได้รับการอนุมัติในขั้นต้นให้จำหน่ายในรัสเซียและประเทศอื่น ๆ อีก 59 ประเทศ (จนถึงเดือนเมษายน พ.ศ. 2564) โดยอาศัยผลการศึกษาเบื้องต้นของการวิจัยทางคลินิกระยะที่ Ⅰ–Ⅱ ซึ่งเผยแพร่ในวันที่ 4 กันยายน 2563 การอนุมัติอย่างรวดเร็วในช่วงต้นเดือนสิงหาคมของวัคซีน กัม-โควิด-วัก ได้รับการวิพากษ์วิจารณ์ในสื่อมวลชนและมีการอภิปรายกันอย่างเข้มข้นในชุมชนวิทยาศาสตร์ว่าการตัดสินใจนี้มีเหตุผลอันสมควรหรือไม่จากการที่ไม่มีการวิจัยทางวิทยาศาสตร์ที่ยืนยันหนักแน่นถึงความปลอดภัยและประสิทธิภาพของวัคซีน
การกระจายวัคซีนฉุกเฉินจำนวนมากเริ่มในเดือนธันวาคม 2563 ในหลายประเทศ รวมถึงรัสเซีย, อาร์เจนตินา, เบลารุส, ฮังการี, เซอร์เบีย และสหรัฐอาหรับเอมิเรตส์ จนถึงเดือนกุมภาพันธ์ 2564 ประเทศต่าง ๆ ทั่วโลกได้สั่งซื้อสปุตนิก วี เกินกว่าพันล้านโดสแล้วเพื่อแจกจำหน่ายให้แก่ประชาชนทันที
สำหรับประเทศไทย จนถึงวันที่ 25 พฤษภาคม 2564 วัคซีนนี้อยู่ในระหว่างยื่นเอกสารแก่ อย. ให้ครบเพื่อขึ้นทะเบียน รัฐบาลไทยมีแผนจะนำเข้าวัคซีน 5-10 ล้านโดสภายในสิ้นปี 2564